**TO FORSLAG TIL LOKAL FORSKRIFT (mildere forbud og strengere forbud)**

Mild forskrift til bruk i perioden 16. september til 14. april.

Det er ikke nødvendig med forbud i eller i nærheten av skog og annen utmark da dette følger av forskrift om brannforebygging i perioden 15. april til 15. september, med mindre kommunen ønsker å forby mer enn det som følger av sentral forskrift.

**Forskrift om forbud mot bruk av ild for x kommune. (Mild variant)**

**Hjemmel**: Fastsatt av brannsjefen i (x) kommune (dato) med hjemmel i lov 14. juni 2002 nr. 20 om vern mot brann, eksplosjon og ulykker med farlig stoff og om brannvesenets redningsoppgaver (brann- og eksplosjonsvernloven) § 5, jf. forskrift 17. desember 2015 nr. 1710 om brannforebygging § 3 fjerde ledd, jf. kommunestyrets delegeringsvedtak (dato).

§ 1 Formål

Forskriften kal bidra til å redusere sannsynligheten for brann i skog og utmark

§ 2 *Virkeområde*

Forskriften gjelder i skog og annen utmark innenfor (angitt beskrevet område/kart i vedlegg 1/fjerne parentesen) kommunegrensene til (x) kommune.

§ 3 *Hva som forstås med innmark og utmark[[1]](#footnote-1)*

1. Som innmark regnes i denne forskrift gårdsplass, hustomt, dyrket mark, engslått og kulturbeite samt liknende område hvor allmenhetens ferdsel vil være til utilbørlig fortrengsel for eier eller bruker.
2. Med utmark mener denne forskrift udyrket mark som etter foregående ledd ikke regnes like med innmark.

§ 4 *Forbud mot bruk av ild i eller i nærheten av skog og annen utmark*

Det er forbudt å gjøre opp ild som å brenne bål, bruke grill, bålpanner og annen brenning med fast brensel (ved, kull, briketter, gress, grener ol.) i skog og annen utmark eller så nær at ild lett kan spres videre i terrenget.

Det er likevel tillatt med bruk av ild som nevnt i første ledd der det åpenbart ikke kan medføre brann eller på tilrettelagte bål- og grillplasser dersom faren for brann og spredning er lav.

§ 5 *Straff*

Den som forsettlig eller uaktsomt overtrer denne forskriften, straffes med bot eller fengsel, jf. brann og eksplosjonsvernloven § 42.

§ 6 *Ikrafttredelse* og varighet

Forskriften trer i kraft (dato). Forskriften gjelder inntil videre, men ikke lenger enn til og med (dato – maks 60 dager).

**Forskrift om forbud mot bruk av ild for x kommune. (Streng variant)**

**Hjemmel**: Fastsatt av brannsjefen i (x) kommune (dato) med hjemmel i lov 14. juni 2002 nr. 20 om vern mot brann, eksplosjon og ulykker med farlig stoff og om brannvesenets redningsoppgaver (brann- og eksplosjonsvernloven) § 5, jf. forskrift 17. desember 2015 nr. 1710 om brannforebygging § 3 fjerde ledd, jf. kommunestyrets delegeringsvedtak (dato).

§ 1 *Formå*l

Forskriften kal bidra til å redusere sannsynligheten for brann.

§ 2 *Virkeområde*

Forskriften gjelder innenfor (angitt beskrevet område/kart i vedlegg 1/fjerne parentesen) kommunegrensene til (x) kommune.

§ 2 *Hva som forstås med innmark og utmark[[2]](#footnote-2)*

1. Som innmark regnes i denne forskrift gårdsplass, hustomt, dyrket mark, engslått og kulturbeite samt liknende område hvor allmenhetens ferdsel vil være til utilbørlig fortrengsel for eier eller bruker
2. Med utmark mener denne forskrift udyrket mark som etter foregående ledd ikke regnes like med innmark.

§ 3 *Forbud mot bruk av ild i utmark og innmark*

Det er forbudt å gjøre opp ild som å brenne bål, bruke grill, stormkjøkken, andre kokeapparater, bålpanner og annen brenning med fast brensel (ved, kull, briketter, gress, grener ol.) i skog og annen utmark eller så nær at ild lett kan spres videre i terrenget.

Forbudet om å bruke ild som nevnt i første ledd gjelder også på følgende innmarksområder: (angitt beskrevet område/kart i vedlegg 1/fjerne parentesen) kommunegrensene til (x) kommune.

§ 4 *Straff*

Den som forsettlig eller uaktsomt overtrer denne forskriften, straffes med bot eller fengsel, jf. brann og eksplosjonsvernloven § 42.

§ 5 *Ikrafttredelse* og varighet

Forskriften trer i kraft (dato). Forskriften gjelder inntil videre, men ikke lenger enn til og med (dato – maks 60 dager).

1. Jf. lov 28. juni 1957 nr. 16 om friluftslivet (friluftsloven) § 1a. [↑](#footnote-ref-1)
2. Jf. lov 28. juni 1957 nr. 16 om friluftslivet (friluftsloven) § 1a. [↑](#footnote-ref-2)